Ջերեմի Սթրոնգ

Ջերեմի Սթրոնգ (, ), ամերիկացի դերասան։

Վաղ տարիներ 
Սթրոնգը ծնվել և մեծացել է Մասաչուսեթս նահանգի Բոստոն քաղաքում։ Նրա հայրը աշխատել է անչափահասների արդարադատությունում, իսկ մայրը բուժքույր է։ Ունի փոքր եղբայր։ Սթրոնգը ավարտել է Եյլի համալսարանը, որտեղ ուսումնասիրել է անգլերեն գրականությունը։

Կարիերա 
Դերասանական կարիերան սկսելուց առաջ Սթրոնգը որպես ստաժյոր աշխատել է «Ռիչարդը որոնման մեջ», «Սուրբ ծննդյան նվեր», «Դաժան փորձարկում», «Բաժանելով Հարիին», «Ամիստադ», «Պլեզանտվիլ» և «Դուք նամակ ունեք» ֆիլմերի վրա։ Նաև եղել է Պիտեր Ռիգերտի և Դանիել Դեյ-Լուիսի ընթերական՝ համապատասխանաբար «Անկյան թագավորը» և «Բալլադ Ջեքի և Ռոուզի մասին» ֆիլմերը նկարահանելու ժամանակ։ 2001 թվականին Եյլի համալսարանն ավարտելուց հետո Սթրոնգը տեղափոխվել է Նյու Յորք, որտեղ մի քանի տարի ապրել է պատահական վաստակով։

Սիրողական թատերական ներկայացման մեջ Սթրոնգին նկատել է գրող Ջոն Պատրիկ Շենլին, որը նրան դեր է առաջարկել իր «Հրավեր» պիեսում (2006)։
2007 թվականին Սթրոնգը դերով հայտնվել է Ռիչարդ Նելսոնի «Ֆրենկի տանը» պիեսում, իսկ մեկ տարի անց առաջնաելույթ է կատարել մեծ էկրանին «Համբոլդտ շրջան» և «Երևույթ» ֆիլմերում խաղացած դերերով։ 2008 թվականին Սթրոնգը գլխավոր դեր է կատարել «Երկնային Երուսաղեմ։ Բարուխ դե Սպինոզայի հարցաքննությունը թալմուդ-թորայի ժողովում, Ամստերդամ, 27 հուլիսի 1965» թատերական ներկայացման մեջ, որի համար ստացել է «Լյուսիլ Լորտել» մրցանակի անվանակարգ։ Ինչպես նաև նկարահանվել է «Մարդը բոլոր ժամանակների համար» պիեսում, որը դարձել է նրա առաջնաելույթը Բրոդվեյում։ 2009 թվականին դերերով հայտնվել է «Սուրհանդակ», «Սպանել հայրիկին գիշերվա մեջ» ֆիլմերում և Թերեզա Ռեբեկի «Մեր տունը» պիեսի բեմադրությունում։ 2010 թվականի Նիկ Ջոնսի «Վախկոտ» պիեսում ունեցած դերը Սթրոնգին բերել է «Լյուսիլ Լորտել» մրցանակի երկրորդ անվանակարգը։ 2011-2013 թվականներին «Լավ կին» սերիալում ունեցել է հյուրի՝ խորհրդատու Մեթ Բեքերի դերը։ Նաև փոքր դերերով հայտնվել է «Լինքոլն» և «Թիվ մեկ նպատակը» ֆիլմերում։ 2012 թվականին առաջադրվել է Օսկար լավագույն ֆիլմի համար մրցանակին։ Ինչպես նաև խաղացել է «Ռոբոտ և Ֆրենկ» ֆիլմում։ Դրանից հետո դերեր է ունեցել «Պարկլենդ» (2013), «Դատավորը», «Սելմա» (երկուսն էլ 2014 թվականին) և «Սև պատարագը» (2015) ֆիլմերում։

2016 թվականին Սթրոնգը փոքր դեր է ունեցել Ադամ Մաքքեյի «Իջեցման խաղ» կատակերգական դրամայում, որը նրան բերել է «ԱՄՆ-ի կինոդերասանների գիլդիայի մրցանակ»՝ որպես ֆիլմի դերասանական կազմի անդամ անվանակարգում։ 2017 թվականին փոքր դերեր է ունեցել «Դեթրոյթ» և «Մեծ խաղ» ֆիլմերում։

2018 թվականից սկսած Սթրոնգը կատարել է HBO-ի «Ժառանգները» հեռուստասերիալի առաջատար դերերից մեկը, որը նրան բերել է քննադատների գովասանքը, ինչպես նաև «Հեռուստատեսային քննադատների ընտրություն» և «Ուղեկից» մրցանակները։ 2019 թվականին փոքր դեր է կատարել Սթիվեն Նայթի «Գայթակղության ծով» թրիլլերում, իսկ 2020 թվականին հայտնվել է Գայ Ռիչիի «Ջենտլմեններ» և Ահարոն Սորկինի «Չիկագոյի յոթի դեպքը» ֆիլմերում։

Անձնական կյանք 
2016 թվականից Սթրոնգը ամուսնացած է եղել հոգեբույժ Էմմա Ուոլի հետ։ Նրանք ունեն դուստր (ծնվ․ 2018)։

Ֆիլմագրություն

Կինո

Հեռուստատեսություն

Թատրոն

Մրցանակներ և անվանակարգեր

Ծանոթագրություններ 

 
Դեկտեմբերի 25 ծնունդներ
1978 ծնունդներ
21-րդ դարի դերասաններ
Ամերիկացի հեռուստատեսային դերասաններ
Ամերիկացի տղամարդ թատերական դերասաններ
Եյլի համալսարանի շրջանավարտներ
Ամերիկացի տղամարդ կինոդերասաններ
Ամերիկացի դերասաններ